
TELŠIŲ RAJONO SAVIVALDYBĖS 
TARYBA


SPRENDIMAS
DĖL TELŠIŲ RAJONO SAVIVALDYBĖS PETICIJŲ KOMISIJOS SUDARYMO IR JOS NUOSTATŲ PATVIRTINIMO 

2024 m. balandžio 25 d. Nr. T1-121
Telšiai 


Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 ir 5 punktais, Lietuvos Respublikos peticijų konstitucinio įstatymo 4 straipsnio 4 dalimi, Telšių rajono savivaldybės taryba  n u s p r e n d ž i a:
. Sudaryti Telšių rajono savivaldybės peticijų komisiją Telšių rajono savivaldybės tarybos įgaliojimų laikui:
Rimantas Adomaitis – Darbo partijos frakcijos atstovas;
Gintautas Bratkauskas – Tautos ir teisingumo sąjungos frakcijos atstovas;
Remigijus Juška – Lietuvos socialdemokratų partijos frakcijos atstovas;
Gabrielė Narmontaitė – Demokratų sąjungos „Vardan Lietuvos“ frakcijos atstovė;
Vilma Rumšienė - Lietuvos valstiečių ir žaliųjų sąjungos frakcijos atstovė;
Jolanta Rupeikienė – „Už Telšius“ frakcijos atstovė;
Remigija Vaitkutė – Telšių rajono savivaldybės tarybos narė. 
Punkto pakeitimai:
Nr. T1-413,
2025-12-18,
paskelbta TAR 2025-12-19, i. k. 2025-22119            

. Skirti Vilmą Rumšienę, Telšių rajono savivaldybės peticijų komisijos narę, Telšių rajono savivaldybės peticijų komisijos pirmininke. 
Punkto pakeitimai:
Nr. T1-413,
2025-12-18,
paskelbta TAR 2025-12-19, i. k. 2025-22119            

. Skirti Jolantą Rupeikienę, Telšių rajono savivaldybės peticijų komisijos narę, Telšių rajono savivaldybės peticijų komisijos pirmininkės pavaduotoja.
Punkto pakeitimai:
Nr. T1-413,
2025-12-18,
paskelbta TAR 2025-12-19, i. k. 2025-22119            

. Patvirtinti Telšių rajono savivaldybės Peticijų komisijos nuostatus (pridedama).
. Pripažinti netekusiu galios Telšių rajono savivaldybės tarybos 2003 m. lapkričio 7 d. sprendimą Nr. 222 „Dėl Telšių rajono savivaldybės peticijų komisijos sudarymo“.


Savivaldybės meras								Tomas Katkus


PATVIRTINTA
Telšių rajono savivaldybės
tarybos 2024 m. balandžio 25 d.
sprendimu Nr. T1-121

TELŠIŲ RAJONO SAVIVALDYBĖS PETICIJŲ KOMISIJOS 
NUOSTATAI

 SKYRIUS 


. Telšių rajono savivaldybės Peticijų komisijos nuostatai (toliau – Nuostatai) nustato Telšių rajono savivaldybės tarybos Peticijų komisijos (toliau – Komisija) tikslą, uždavinius ir funkcijas, narių teises ir pareigas, sprendimų priėmimą ir įforminimą, jų įgyvendinimo ir atsiskaitymo Telšių rajono savivaldybės (toliau – Savivaldybė) tarybai tvarką. 
. Komisija savo veikloje vadovaujasi Lietuvos Respublikos Konstitucija, Lietuvos Respublikos peticijų konstituciniu įstatymu (toliau – Konstitucinis įstatymas) ir kitais Lietuvos Respublikos įstatymais, Lietuvos Respublikos Seimo priimtais teisės aktais, Respublikos Prezidento dekretais, Lietuvos Respublikos Vyriausybės nutarimais, Savivaldybės tarybos sprendimais, kitais teisės aktais ir šiais Nuostatais. 
. Komisijos techninį ir organizacinį aptarnavimą užtikrina Savivaldybės administracija. Nuostatuose vartojamos sąvokos suprantamos taip, kaip jos apibrėžtos Konstituciniame įstatyme. 
. Komisijos darbas grindžiamas kolegialiu klausimų svarstymu. Komisija vadovaujasi Konstituciniame įstatyme nurodytais principais.

 SKYRIUS


.	Komisijos tikslas – išnagrinėti peticijas dėl savivaldybės institucijų priimamų norminių teisės aktų.
.	Komisijos uždaviniai: spręsti kreipimosi pripažinimo peticija bei peticijų priėmimo nagrinėti klausimus, nagrinėti peticijas ir pateikti išvadas dėl jose išdėstytų reikalavimų bei pasiūlymų tenkinimo Konstitucinio įstatymo nustatyta tvarka. 
.	Komisija vykdo šias funkcijas: 
.	sprendžia, ar kreipimesi iškeltų reikalavimų ir pasiūlymų nagrinėjimas priklauso Komisijos kompetencijai;
.	sprendžia kreipimųsi vertinimo, jų pripažinimo peticijomis ir peticijų priėmimo nagrinėti klausimus;
.	nagrinėja peticijas dėl savivaldybės institucijų priimamų norminių teisės aktų;
.	išnagrinėjusi peticiją, Komisija vienai iš Savivaldybės institucijų, kuri turi įgaliojimus priimti peticijoje pateiktam prašymui ar siūlymui įgyvendinti reikalingą norminį teisės aktą, motyvuotai teikia išvadą kartu su susijusia medžiaga; 
.	skelbia peticijų nagrinėjimo vietą ir laiką viešai Savivaldybės interneto svetainėje www.telsiai.lt, teikia pareiškėjams ar jų atstovams informaciją apie peticijų nagrinėjimo vietą ir laiką, priimtus sprendimus bei kitą Konstitucinio įstatymo nustatytą informaciją.
.	Komisija gali vykdyti ir kitas funkcijas, susijusias su Komisijos uždaviniais, neprieštaraujančiais Lietuvos Respublikos teisės aktams.

 SKYRIUS


.	Komisija yra nuolatinė, ji sudaroma Savivaldybės tarybos sprendimu Savivaldybės tarybos įgaliojimų laikotarpiui. Komisija sudaromas iš vienodo visų Savivaldybės tarybos narių frakcijų, grupių ir į jokią frakciją ar grupę nesusivienijusių deleguotų Savivaldybės tarybos narių skaičiaus. Komisijos  pirmininką ir Komisijos pirmininko pavaduotoją iš Komisijos narių skiria Savivaldybės taryba.
.	Komisijos darbui vadovauja Komisijos pirmininkas. Kai Komisijos pirmininko nėra ar jis negali eiti savo pareigų, Komisijos pirmininko pareigas eina ir posėdžiui vadovauja Komisijos pirmininko pavaduotojas.
.	Komisijos pirmininkas:
. šaukia Komisijos posėdžius, rūpinasi, kad būtų parengti jiems reikalingi dokumentai, kita medžiaga; 
.	organizuoja Komisijos darbą ir atsako už jai pavestų funkcijų vykdymą;
.	vadovauja Komisijos veiklai ir pirmininkauja posėdžiams;
. duoda Komisijos nariams pavedimus, teikia reikalingą medžiagą ir informaciją;
.	sudaro Komisijos posėdžio darbotvarkę;
.	nustato Komisijos posėdžio darbo laiką ir vietą;
.	pasirašo Komisijos posėdžio protokolus, kitus dokumentus, susijusius su Komisijos veikla;
.	esant reikalui teikia Komisijos posėdžio metu priimtus siūlymus, išvadas Savivaldybės institucijoms;
.	veikia Komisijos vardu, atstovauja jai Savivaldybės taryboje, kitose institucijose ir organizacijose arba įgalioja tai daryti kitus Komisijos narius;
.	vykdo ir kitas šiais Nuostatais bei kitais teisės aktais nustatytas pareigas.
.	Komisijos narys turi teisę:
.	dalyvauti rengiant ir svarstant Komisijos klausimus, balsuoti dėl svarstomų klausimų;
.	siūlyti kviesti į Komisijos posėdžius reikalingus asmenis; 
.	teikti Komisijos pirmininkui pasiūlymus ir pastabas dėl Komisijos darbo organizavimo;
. Komisijos posėdžio metu užduoti klausimus jame dalyvaujantiems specialistams (ekspertams), institucijų ar įstaigų atstovams, pareiškėjui ir (ar) jo atstovui;
.	siūlyti Komisijos pirmininkui įtraukti klausimą į Komisijos posėdžio darbotvarkę;
.	prieš 3 darbo dienas iki posėdžio susipažinti su teikiama medžiaga;
. atsistatydinti, pateikęs prašymą raštu Savivaldybės tarybai arba Komisijos pirmininkui;
.	pareikšti pastabas ir teikti pasiūlymus dėl Komisijos posėdžio protokolo per 3 darbo dienas po jo pasirašymo;
. nusišalinti nuo konkretaus klausimo svarstymo, jeigu jis yra pareiškėjo sutuoktinis, sugyventinis (partneris), artimasis giminaitis ar asmuo, susijęs su juo svainystės, pavaldumo ar kitais ryšiais, galinčiais sukelti abejonių dėl Komisijos nario nešališkumo, arba yra kitų aplinkybių, dėl kurių vykdant Komisijos nario pareigas gali kilti viešųjų ir privačių interesų konfliktas.
.	Komisijos nariai, vykdydami pavestas funkcijas, privalo: 
.	dalyvauti Komisijos posėdžiuose. Jeigu dėl pateisinamų priežasčių negali dalyvauti posėdyje, privalo ne vėliau  kaip likus vienai darbo dienai (jei priežastis nurodytu laiku jau žinoma)  iki Komisijos posėdžio apie tai pranešti Komisijos pirmininkui ar sekretoriui; 
.	laikyti paslaptyje informaciją ir duomenis, kurie sudaro valstybės, tarnybos, profesinę, komercinę ar kitą įstatymų saugomą paslaptį, neviešinti pareiškėjų ir jų atstovų asmens ir privataus gyvenimo duomenų;
.	vengti interesų konflikto, nenaudoti duomenų ir informacijos, gautų atliekant savo pareigas, asmeninei arba kitų asmenų naudai;
.	būti objektyvūs, nešališki, gerbti posėdžiuose dalyvaujančių asmenų teises.
.	Komisija, įgyvendindama jai pavestas funkcijas, turi šias teises:
.	pasitelkti specialistų ar ekspertų;
.	kreiptis į valstybės ir savivaldybės institucijas, mokslo ir studijų institucijas, švietimo įstaigas su prašymu per ne ilgesnį kaip 20 darbo dienų terminą nuo prašymo gavimo dienos pateikti nuomonę ir kitą reikiamą informaciją dėl kreipimesi (peticijoje) pateikto prašymo ar siūlymo;
.	teikti pasiūlymus, išvadas pagal savo kompetenciją Savivaldybės institucijoms;
.	kviesti į savo posėdžius specialistus, ekspertus, institucijų ar įstaigų atstovus, pateikusius ar galinčius pateikti nuomonę ir kitą reikiamą informaciją dėl kreipimesi (peticijoje) pateikto prašymo ar siūlymo;  
.	bendradarbiauti su įvairiomis savivaldybių, valstybės ir kitų šalių institucijomis, keistis informacija, patirtimi, dalyvauti programose, projektuose, renginiuose;
.	nustačiusi, kad kreipimesi iškeltų reikalavimų ir pasiūlymų nagrinėjimas nepriklauso Komisijos kompetencijai, privalo atsakyti ar persiųsti kreipimąsi Konstitucinio įstatymo nustatyta tvarka;
.	reikalauti, kad pareiškėjas ar jo atstovas per Komisijos nustatytą ne ilgesnį kaip 10 darbo dienų terminą pateiktų papildomus dokumentus ar informaciją, susijusius su pateiktu kreipimusi (peticija);
.	esant Konstitucinio įstatymo nurodytiems trūkumams, nustatyti terminą jiems ištaisyti, taip pat atsisakyti priimti peticiją nagrinėti, jeigu nustatytu laiku šie trūkumai nebuvo ištaisyti;
.	sujungti kreipimusis dėl tų pačių reikalavimų bei pasiūlymų ir nagrinėti juos kaip vieną;
.	parengti teisės akto projektą arba siūlyti sudaryti komisiją ar darbo grupę teisės akto projektui parengti, arba siūlyti pavesti valstybės ar savivaldybių institucijoms parengti teisės akto projektą;
.	kitas šiuose Nuostatuose ir Konstituciniame įstatyme nustatytas teises.
.	Savivaldybės administracijos Teisės ir administravimo skyrius registruoja gautus kreipimusis peticijų registravimo žurnale ir nedelsdamas praneša pareiškėjui apie kreipimosi įregistravimą ir kreipimąsi perduoda Komisijos sekretoriui. Komisijos sekretoriaus pareigas atlieka Savivaldybės administracijos direktoriaus paskirtas valstybės tarnautojas arba darbuotojas, dirbantis pagal darbo sutartį. Komisijos sekretorius neturi Komisijos nario teisių. 
. Komisijos sekretorius:
. protokoluoja posėdžius;
.  tvarko Komisijos dokumentus;
. rengia Komisijos darbotvarkę; 
. suderinęs su Komisijos pirmininku,  informuoja Komisijos narius, kviestinius ir kitus suinteresuotus asmenis apie posėdžio vietą ir laiką ne vėliau kaip prieš 4 darbo dienas iki posėdžio, kviečia į posėdį kitus posėdžio dalyvius;
. Komisijos nariams pateikia posėdžio darbotvarkę; 
. rengia Komisijos sprendimų projektus, pranešimus, atsakymus;
.  suderinęs su Komisijos pirmininku teikia pareiškėjams atsakymus; 
. supažindina suinteresuotus asmenis su Komisijos priimtais sprendimais, prireikus pateikia kopijas ar išrašus; 
. kas mėnesį praneša Savivaldybės tarybos posėdžių sekretoriui apie įvykusius Komisijos posėdžius ir juose dalyvavusius bei nedalyvavusius Komisijos narius; 
. vykdo kitus Komisijos pirmininko pavedimus.

 SKYRIUS


. Komisijos veiklos forma yra posėdžiai, kurie šaukiami atsižvelgiant į gautų pareiškėjų kreipimųsi kiekį ir jų nagrinėjimo terminus. Komisijos posėdžiai organizuojami taip, kad būtų laikomasi Konstituciniame įstatyme nustatytų kreipimųsi ir peticijų nagrinėjimo terminų ir peticijų nagrinėjimo principų. 
Komisijos sprendimu gali būti rengiami vieši ir uždari posėdžiai, kuriuose gali dalyvauti tik Komisijos nariai ir Komisijos pakviesti asmenys, kai reikia apsaugoti žmogaus asmens, jo privataus gyvenimo slaptumą, taip pat jeigu viešai nagrinėjama peticija atskleistų valstybės, tarnybos, profesinę ar komercinę paslaptį.
. Komisijos posėdžiai gali būti organizuojami ir nuotoliniu bei mišriu būdu realiuoju laiku elektroninių ryšių priemonėmis, užtikrinant posėdyje dalyvaujančių asmenų tapatybės ir balsavimo rezultatų nustatymą. Kai posėdis organizuojamas nuotoliniu ar mišriu būdu, taip pat gavus informaciją apie Komisijos nario, pareiškėjo ir (ar) jo atstovo arba kitų į posėdį kviečiamų asmenų pageidavimą dalyvauti konkrečiame posėdyje nuotoliniu būdu, posėdžių sekretorius likus ne mažiau kaip vienai darbo dienai iki to posėdžio dienos išsiunčia posėdyje nuotoliniu būdu dalyvausiantiems asmenims prisijungimo prie posėdžio duomenis. Sprendimą organizuoti posėdį nuotoliniu būdu arba mišriuoju būdu priima Komisijos pirmininkas savo iniciatyva arba gavęs Komisijos nario, pareiškėjo ir (ar) jo atstovo arba kitų į posėdį kviečiamų asmenų pageidavimą dalyvauti konkrečiame posėdyje nuotoliniu būdu. Mišriuoju būdu organizuojamame posėdyje kiti Komisijos nariai ir kiti posėdžio dalyviai savo pasirinkimu gali dalyvauti nuotoliniu būdu arba atvykę į Komisijos posėdžių salę. 
. Posėdžių sekretorius parengia preliminarią Komisijos posėdžio darbotvarkę ir ją suderina su Komisijos pirmininku. Preliminarią Komisijos posėdžio darbotvarkę ir kitą posėdžio medžiagą (numatomus nagrinėti pareiškėjų kreipimusis (peticijas) ir su jais susijusius dokumentus) posėdžių sekretorius Komisijos nariams pateikia likus ne mažiau kaip 3 darbo dienoms iki posėdžio pradžios. 
. Komisijos posėdis yra teisėtas, jei jame dalyvauja daugiau kaip pusė visų Komisijos narių. Komisijos sprendimai priimami posėdyje dalyvaujančių Komisijos narių balsų dauguma. Balsams pasiskirsčius po lygiai, lemiamas yra Komisijos posėdžio pirmininko balsas.
. Komisija tvirtina posėdžio darbotvarkę kiekvieno posėdžio pradžioje. 
.	Komisija į posėdžius renkasi pagal poreikį. Komisijos posėdis šaukiamas Komisijos pirmininko iniciatyva, taip pat ne mažiau kaip 1/3 Komisijos narių siūlymu. Komisijos posėdžiui pirmininkauja Komisijos pirmininkas, jo nesant – Komisijos pirmininko pavaduotojas.
.  Komisijos nariai privalo nusišalinti arba jiems gali būti pareikštas nušalinimas nuo konkretaus klausimo svarstymo Nuostatų 12.9 papunktyje nurodytais pagrindais iki to klausimo svarstymo pradžios. Sprendimą dėl Komisijos nario nusišalinimo ar nušalinimo priima Komisija ir tai pažymima posėdžio protokole.
. Komisijos posėdyje gali dalyvauti jos iniciatyva arba atsižvelgiant į pareiškėjo ir (ar) jo atstovo pasiūlymą pakviesti specialistai (ekspertai), institucijų ar įstaigų atstovai. Pareiškėjas ir (ar) jo atstovas Komisijos posėdyje gali dalyvauti tik nagrinėjant jo pateiktą peticiją.
. Priimant sprendimus ar išvadas Komisijos posėdyje gali dalyvauti tik Komisijos nariai ir posėdžių sekretorius.
.	Posėdžio klausimams rengti Komisija iš savo narių gali sudaryti darbo grupes.
.	Komisijos darbe patariamojo balso teise gali dalyvauti visuomenės atstovai, ekspertai ir valstybės tarnautojai, kiti kviestiniai asmenys.
.	Komisijos posėdžiai protokoluojami. Komisijos sprendimai, išvados ir pasiūlymai įforminami protokolu. Protokolai Komisijos sekretoriaus surašomi ne vėliau kaip per 5 darbo dienas po Komisijos posėdžio. Protokole nurodoma: posėdžio data, vieta, posėdžio dalyviai, posėdžio darbotvarkė, trumpa svarstymo eiga, sprendimai arba nutarimai organizaciniais bei kitais klausimais, Komisijos narių atskiroji nuomonė. Posėdžio protokolus pasirašo Komisijos pirmininkas ir Komisijos sekretorius. Protokolai ir kiti su Komisijos veikla susiję dokumentai yra saugomi teisės aktų nustatyta tvarka. 
. Posėdžių sekretorius per Konstitucinio įstatymo nustatytus informavimo apie Komisijos priimtus sprendimus ir (ar) išvadas terminus Komisijos nariams, pareiškėjui ir (ar) jo atstovui išsiunčia Komisijos sprendimo ir (ar) išvados kopijas.
.	Komisija, prieš pradėdama nagrinėti konkrečią peticiją, esant Konstitucinio įstatymo 17 straipsnio 2 punkte nurodytiems atvejams, sprendžia dėl peticijos nagrinėjimo neviešame Komisijos posėdyje. Asmenys, kurie nėra pakviesti dalyvauti Komisijos posėdyje, jame gali dalyvauti tik Komisijos pirmininko sutikimu arba peticijų nagrinėjimą viešame posėdyje gali stebėti nuotoliniu būdu.
.	Komisijos narių dalyvavimas posėdyje yra privalomas, neatvykimas pateisinamas tik dėl svarbios priežasties. Komisijos narys, negalintis dalyvauti Komisijos posėdyje, privalo apie tai pranešti Komisijos pirmininkui ir komisijos sekretoriui. Dėl svarbių priežasčių negalintis dalyvauti Komisijos posėdyje, Komisijos narys gali raštu pateikti dėl svarstomų klausimų savo nuomonę, kuri turi būti paskelbta Komisijos posėdyje ir įrašyta į protokolą. Tokia nuomonė balsavimu nelaikoma.
.	Komisijos nariui be pateisinamos priežasties nedalyvavus Komisijos posėdžiuose daugiau kaip 3 kartus iš eilės, Komisija turi teisę inicijuoti Savivaldybės tarybos sprendimą dėl Komisijos sudėties pakeitimo.

 SKYRIUS


.	 Įgyvendinant peticijos teisę, galutinį ir neskundžiamą sprendimą dėl peticijoje pateikto prašymo ar siūlymo tenkinimo priima viena iš Savivaldybės institucijų ar kita institucija. Priimant šį sprendimą, atsižvelgiama į Komisijos išvadą, tačiau ja vadovautis neprivaloma.
.	Komisijos priimti sprendimai ir kita su Komisijos veikla susijusi Konstitucinio įstatymo 5 straipsnio 1 dalyje nurodyta informacija viešai skelbiama Savivaldybės interneto svetainėje www.telsiai.lt.
.	Po kiekvieno Komisijos posėdžio gali būti parengtas pranešimas, skirtas visuomenės informavimo priemonėms. Pranešimą raštu arba žodžiu gali pateikti tik Komisijos pirmininkas ar jo įgaliotas Komisijos narys. 
.	Komisija yra atsakinga ir atskaitinga Savivaldybės tarybai. Komisijos pirmininkas teikia Savivaldybės tarybai informaciją bei ataskaitą apie Komisijos darbą vieną kartą per metus.

 SKYRIUS


.	Komisijos protokolai ir kiti dokumentai saugomi teisės aktų nustatyta tvarka.
.	Komisijos nariai, Komisiją aptarnaujantys darbuotojai ir pasitelkti specialistai už šiuose Nuostatuose nustatytų pareigų pažeidimą atsako įstatymų nustatyta tvarka.
.	Nuostatų įgyvendinimą prižiūri Savivaldybės administracijos direktorius (arba jo įgaliotas ir jam atskaitingas viešojo administravimo subjektas).
 .	Nuostatai tvirtinami, keičiami, pripažįstami netekusiais galios Savivaldybės tarybos sprendimu.
____________________


Pakeitimai:

1.

                    Telšių rajono savivaldybės taryba, Sprendimas
                
Nr. T1-413,
2025-12-18,
paskelbta TAR 2025-12-19, i. k. 2025-22119                
Dėl Telšių rajono savivaldybės tarybos 2024 m. balandžio 25 d. sprendimo Nr. T1-121 „Dėl Telšių rajono savivaldybės peticijų komisijos sudarymo ir jos nuostatų patvirtinimo“ pakeitimo

